جنگی آذربایجانین میللی حربی رقصیدیر.
کولت. آذ خبر وئریر کی، «جنگی» جنگاورلیک یئریشینی، دؤیوشه چاغیریشی ایفاده ائدیر. «جنگی»نین یارانما تاریخی چوخ قدیمدیر. آذربایجان اراضیسینده، شاماخی رایونوندا جنگی آدلانان اراضی ده وار.
قدیم اوغوز طایفه لاریندا قبیلهلر آراسیندا دؤیوش، گولش زامانی، یاریشلاردا، حربی مراسیملرده «جنگی»دن ایستیفاده ائدیلیردی.
بیر چوخ آشیق مئلودییالاری کیمی، بو دا شور مغام لادیندادیر (کؤکوندهدیر)؛ اؤلچوسو ۲/۴–دیر. جنگی پهلوانلار یاریشیندا دا (پهلوانی)، جیدیر زامانی دا چالینیر.
کاراکتئر جهتدن عینی اولان "قایتاغی"، "هالای" کیمی موسیقی اثرلری قروپونداندیر. بیر قایدا اولاراق زورناچیلار دستهسی طرفیندن ایفا اولونور. «کوروغلو» داستانیندا «جنگی» هاواسینا چوخ گئنیش یئر وئریلیب.
قید ائدک کی، ایلک دفعه اوزییر حاجیبیووون «کوروغلو» اوپراسینا داخیل ائتدیی «جنگی»دن سونرالار دیگر بستکارلار - سلطان هاجیبیوو، آقشین علیزاده، سلیمان السگروو و ب. ایستیفاده ائدیبلر.
azb_Arab azb_Arab azb_Arab azb_Arab azb_Arab azb_Arab